Iδιαίτερα τεταμένο είναι το κλίμα τις τελευταίες μέρες στη Μυτιλήνη, με επίκεντρο τις αντιδράσεις μερίδας κατοίκων με φόντο το προσφυγικό.

Εκείνο όμως που προκαλεί ιδιαίτερη αίσθηση είναι η στάση ορισμένων ΜΜΕ, τα οποία επενδύουν συνειδητά σε μια ακροδεξιά, ρατσιστική και ξενοφοβική ρητορική. Ενδεικτική είναι η περίπτωση του Star, το οποίο παρουσίασε ως «αγανακτισμένο κάτοικο», δηλωμένο Χρυσαυγίτη, κάτι που φαίνεται ξεκάθαρα κι από το προφίλ του στο facebook, το οποίο είναι γεμάτο φασιστικά και μιλιταριστικά συνθήματα, φωτογραφίες με τον Ηλία Κασιδιάρη, μαιάνδρους, αλλά και μέλη ή υποστηρικτές της Χρυσής Αυγής. Ο ίδιος, άλλωστε, σε ανάρτησή του αναφέρει ότι τον έχουν πει φασίστα και ναζί, όμως εκείνος συνεχίζει να προειδοποιεί για τους «λαθρομετανάστες».

Στο ίδιο μήκος κύματος κι έτερος «αγανακτισμένος» νεαρός του ρεπορτάζ.

Σημειώνεται ότι σήμερα η ΕΛ.ΑΣ. πραγματοποίησε επιχείρηση στην οποία έχουν συλληφθεί επτά μέλη της ομάδας του τάγματος εφόδου που περιπολούσε στη Μυτιλήνη τα προηγούμενα βράδια.

Δείτε πλάνα από το τάγμα εφόδου στη Μόρια ΕΔΩ από το 2ο λεπτό και μετά.

Οι αποδείξεις του χρυσαυγιτισμού του «αγανακτισμένου» κατοίκου μέσα από το προφίλ του στο facebook.

Σχόλια